Marie Weiler (* 13. Septemba 1809; † 31. Oktoba 1864 in Wean) woar a östarreichische Sängarin und Schauspülarin. Se woa de uneheliche Tochta von dera Sängarin Cäcilie Lacher (Laucher?), de wo si meistns Weiler gnaunnt håt, und de Nichtn von da damois berühmtn k.k.xa0Hofopan-Sängarin Antonia Laucher. Üwa 30 Jahrln laung håts in ana Lebnsgmeinschåft mitn Bühnanautorn und Schauspüla Johann Nestroy glebt und woa de Muada von zwaa von seine drei Kinda.